CELEX: 32022R0487
Language: hr
Date: 2022-03-21 00:00:00
Title: Provedbena uredba Komisije (EU) 2022/487 оd 21. ožujka 2022. o odobrenju izmjene koja nije manja u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Raschera” (ZOI))

28.3.2022   
               
               
                  HR
               
               
                  Službeni list Europske unije
               
               
                  L 100/4
               
            
         PROVEDBENA UREDBA KOMISIJE (EU) 2022/487
         оd 21. ožujka 2022.
         o odobrenju izmjene koja nije manja u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Raschera” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:
         
                     (1)
                  
                  
                     U skladu s člankom 53. stavkom 1. prvim podstavkom Uredbe (EU) br. 1151/2012 Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Raschera”, registriranu u skladu s Provedbenom uredbom Komisije (EZ) br. 1263/96 (2) kako je izmijenjena Uredbom Komisije (EU) br. 1086/2013 (3).
                  
               
                     (2)
                  
                  
                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te uredbe objavila zahtjev za izmjenu u Službenom listu Europske unije (4).
                  
               
                     (3)
                  
                  
                     Komisija je 19. veljače 2021. primila dopis kojim se fizička osoba s boravištem u Italiji protivi odobrenju izmjene. Zatim je 8. studenoga 2021. ista fizička osoba poslala drugi dopis, kojem su priloženi dodatni elementi protiv izmjene.
                  
               
                     (4)
                  
                  
                     U skladu s člankom 51. stavkom 1. drugim podstavkom Uredbe (EU) br. 1151/2012 fizičke ili pravne osobe s legitimnim interesom, koje imaju boravište ili sjedište u državi članici u kojoj je zahtjev podnesen, isključene su iz postupka prigovora jer su već imale priliku sudjelovati u nacionalnom postupku prigovora u skladu s člankom 49. stavkom 3. Uredbe (EU) br. 1151/2012. Stoga se dopisi kojima je fizička osoba s boravištem u Italiji izrazila protivljenje smatraju nedopuštenima.
                  
               
                     (5)
                  
                  
                     S obzirom na navedeno, Komisija smatra da bi izmjene specifikacije zaštićene oznake izvornosti „Raschera” trebalo odobriti,
                  
               DONIJELA JE OVU UREDBU:
         
            Članak 1.
            Odobravaju se izmjene specifikacije objavljene u Službenom listu Europske unije povezane s nazivom „Raschera” (ZOI).
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. ožujka 2022.
            
               
                  Za Komisiju,
               
               
                  u ime predsjednice,
               
               Janusz WOJCIECHOWSKI
               
                  Član Komisije
               
            
         
         
            (1)  SL L 343, 14.12.2012., str. 1.
         
         
            (2)  Uredba Komisije (EZ) br. 1263/96 od 1. srpnja 1996. o dopuni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe (EEZ) br. 2081/92 (SL L 163, 2.7.1996., str. 19.).
         
            (3)  Provedbena uredba Komisije (EU) br. 1086/2013 od 30. listopada 2013. o odobrenju izmjena koje nisu manje specifikacije za naziv upisan u Registar zaštićenih oznaka izvornosti i zaštićenih oznaka zemljopisnog podrijetla [Raschera (ZOI)] (SL L 293, 5.11.2013., str. 26.).
         
            (4)  SL C 439, 29.10.2021., str. 19.